14. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 147 της 29 Νοεμ./4 Δεκ. 1962 (ΦΕΚ Α΄ 207) Περί λήψεως μέτρων δια την προώθησιν της εξαγωγής των εσπεριδοειδών. Λαβόν υπ’ όψει: α)Τας διατάξεις του Νόμ. 2861/1954 «περί μέτρων, ενισχύσεως της εξαγωγής βιομηχανικών και άλλων εγχωρίων προϊόντων». β)Εισήγησιν του Υπουργού Εμπορίου περί των ληπτέων μέτρων δια την προώθησιν της εξαγωγής των εσπεριδοειδών, αποφασίζει: 1.Αι διατάξεις των παρ. 2 και 3 του άρθρ. 3 του Νόμ. 2861/1954 περί μέτρων ενισχύσεως της εξαγωγής βιομηχανικών και άλλων εγχωρίων προϊόντων «δεν εφαρμόζονται προκειμένου περί ξυλοκιβωτίων ή ξυλείας, εις μικρά κατειργασμένα τεμάχια δια την κατασκευήν κιβωτίων αποταμιευομένων και παραδιδομένων εις χρήσιν των παραληπτών των, συμφώνως ταις διατάξεσι του άρθρ. 64 του Νόμ. 1165/1918 προς πλήρωσίν των δι’ εσπεριδοειδών εσοδείας 1962-63 και εφεξής, εξαγομένων εις την αλλοδαπήν. 2.Επί τη εξαγωγή ξυλοκιβωτίων πεπληρωμένων δια καρπών εσπεριδοειδών, υποβληθέντων κατά την εισαγωγήν και την εις χρήσιν των παραληπτών των παράδοσιν εις πληρωμήν ποσοστού ίσου προς το ήμισυ του εις αυτά αναλογούντος δασμού, επιστρέφεται εις τον εξαγωγέα η καταβληθείσα κατά την εισαγωγήν ανωτέρω επιβάρυνσις. Εις την παράγαφον ταύτην υπάγονται και εξαγωγαί εσπεριδοειδών πραγματοποιηθείσαι από 1ης Νοεμ. 1962. 3.Αι προϋποθέσεις, ο τρόπος, οι όροι, η διαδικασία της άνευ καταβολής δασμών εισαγωγής ξυλοκιβωτίων προοριζομένων προς επανεξαγωγήν πεπληρωμένων δι’ εσπεριδοειδών καθορίζονται δια κοινών αποφάσεων των Υπουργών Συντονισμού, Οικονομικών, Εμπορίου και Γεωργίας. Η παρούσα δημοσιευθήτω δια της Εφημερίδος τη Κυβερνήσεως, κυρωθήσεται δε νομοθετικώς μερίμνη του Υπουργού Εμπορίου. Σελ. 458,06(β) 248-022 15 .ΝΟΜΟΘΕΤ. ΔΙΑΤΑΓΜΑ υπ’ αριθ.  4418 της 3/6 Νοεμ. 1964 (ΦΕΚ Α΄ 204) Περί διαρρυθμίσεως κλάσεών τινων του τελωνειακού δασμολογίου εισαγωγής, συμπληρώσεως του Νόμ. 4056/1960 «περί επιβολής δασμών αντιτάμπιγκ κλπ.» καί τινων άλλων διατάξεων. Άρθρ.2.-1.Μέρη και εξαρτήματα έτοιμα ή ημικατειργασμένα μη παραγόμενα εν Ελλάδι, εισαγόμενα απ’ ευθείας υπό ανεγνωρισμένων βιομηχανιών, δια την κατασκευήν εκ τούτων μηχανημάτων ή συσκευών, υποβάλλονται εις τον δασμόν τον ισχύοντα δια τα εις α ενσωματούνται έτοιμα είδη, εφ’ όσον ο δασμός ούτος είναι κατώτερος του δια τα μέρη και εξαρτήματα ταύτα προβλεπομένου. Οι όροι και αι προϋποθέσεις εφαρμογής του παρόντος καθορισθήσονται δια κοινής αποφάσεως των Υπουργών Οικονομικών και Βιομηχανίας. ………………….......……………………………… 8.Υλικά και εξαρτήματα, μη παραγόμενα εν Ελλάδι, εισαγόμενα παρ’ ανεγνωρισμένων βιομηχανιών παραγωγής μετασχηματιστών, προς αποκλειστικήν εκ τούτων κατασκευήν μετασχηματιστών ηλεκτρικού ρεύματος, ισχύος 25 ΚVA και άνω, της δασμολογικής κλάσεως 85.01Δ2β, υποβάλλονται εις το ήμισυ του δασμού του ισχύοντος δια τους μεταχηματιστάς τούτους, εφ’ όσον το μειωμένον τούτο ποσοστόν είναι κατώτερον του επί των υλικών και εξαρτημάτων τούτων προβλεπομένου υπό του δασμολογίου. Τα κατά το προηγούμενον εδάφιον υλικά και εξαρτήματα, ως και οι όροι και αι προϋποθέσεις εφαρμογής της παρούσης καθορισθήσονται δια κοινής αποφάσεως των Υπουργών Οικονομικών και Βιομηχανίας. Δια τας λοιπάς διατάξεις βλ. τόμ. 30 σελ. 234,01. 30.Ζ.θ.14-15 Ατέλειες υπέρ της βιομηχανίας 